section_heading: Kraljevstvo SHS/Kraljevina SHS/Kraljevina Jugoslavija
paragraph_text: Dne 20. lipnja 1928. godine Stjepan Radić smrtno je ranjen u Beogradu u atentatu u Narodnoj skupštini, kada je radikalski zastupnik Puniša Račić pucao u prvake HSS-a, a umro je 8. kolovoza 1928. godine, od posljedica ranjavanja. Marija Radić odbila je mirovinu koju joj je ponudio kralj Aleksandar I. Karađorđević, poručujući kako ne želi mirovinu od ubojice svoga muža. U kolovozu 1928. godine dobila je od Zagrebačke oblasti mirovinu.